Document ID: 31994R1117

ΚΑΝΟΝΙΣΜΟΣ (ΕΚ) αριθ. 1117/94 ΤΗΣ ΕΠΙΤΡΟΠΗΣ της 16ης Μαΐου 1994 για τον καθορισμό, για την περίοδο εμπορίας 1994/95, του ποσού της ενισχύσεως για ορισμένα οσπριοειδή
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 762/89 της 20ής Μαρτίου 1989 για την καθιέρωση ειδικού μέτρου υπέρ ορισμένων οσπριοειδών (1), όπως τροποποιήθηκε τελευταία από τον κανονισμό (ΕΟΚ) αριθ. 2064/92 (2), και ιδίως το άρθρο 4,
Εκτιμώντας:
ότι, σε εφαρμογή του άρθρου 2 του κανονισμού (ΕΟΚ) αριθ. 762/89, η ενίσχυση καθορίζεται λαμβάνοντας υπόψη την ανάγκη διατηρήσεως των παραδοσιακών εκτάσεων που διατίθενται στην καλλιέργεια των οσπριοειδών, καθώς και τις ενισχύσεις που χορηγούνται για τις εν λόγω καλλιέργειες στο πλαίσιο άλλων κοινοτικών ρυθμίσεων- ότι πρέπει η κοινοτική ενίσχυση ανά εκτάριο να καθοριστεί όπως αναφέρεται στον παρόντα κανονισμό-
ότι, από την εξακρίβωση των εκτάσεων που διατίθενται στην παραγωγή οσπριοειδών, δεν μπόρεσε να διαπιστωθεί υπέρβαση της μέγιστης εγγυημένης εκτάσεως που καθορίζεται στο άρθρο 4 του κανονισμού (ΕΟΚ) αριθ. 2353/89 της Επιτροπής της 28ης Ιουλίου 1989 για τον καθορισμό των λεπτομερειών εφαρμογής για τη χορήγηση ενισχύσεως σε ορισμένα οσπριοειδή (3), όπως τροποποιήθηκε τελευταία από τον κανονισμό (ΕΚ) αριθ. 3184/93 (4)-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Αποξηραμένων Ζωοτροφών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για την περίοδο 1994/95, η ενίσχυση στην παραγωγή των οσπριοειδών που καθιερώθηκε από τον κανονισμό (ΕΟΚ) αριθ. 762/89 καθορίζεται σε 130 Ecu ανά εκτάριο εκτάσεως που έχει σπαρθεί και έχει συγκομισθεί.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Μαΐου 1994.

Labels: 17
19
6